
Vukovina - Poljana Čička - Bukevje - Veleševec - Kuče 

• Crvena ruta Velika Gorica - Novo Čiče - Bukevje - Ščitarjevo 

• Zelena ruta Velika Gorica - Pleso - Velika Mlaka 

• Smeđa ruta Vukovina - Rakitovec - Buševec - Ključić Brdo - Lukavec 

Preuzmite kartu 



Ruta počinje u Vukovini 1 na parkiralištu u središtu mjesta. U središtu mjesta impozantna je župna crkva 
Pohoda Blažene Djevice Marije. Oprez pri prijelazu prometne državne ceste Velika Gorica - Sisak. Rutu 
nastavite ulicom sjeverno od crkve u smjeru naselja Kuče. Prolazite uz nogometno igralište s desne strane 
ceste. Nakon 2 km ulazite u naselje Kuče. Kod kapele Sv. Fabijana i Sebastijana 2 , nastavite lijevo ulicom 
kroz naselje uz pilanu prema Poljani Čičkoj. 

Na raskrižju dviju cesta skrenite lijevo. Proći ćete cestom kroz lijepu hrastovu šumu ravno do drvenog 
mosta na Odri u Donjoj Poljani Čičkoj 3 . Jata gusaka i pataka, koja u Posavini ispresjecanoj s mnogo 
potoka i rijeka već uobičajeno uživaju uz vodu, i ovdje su mnogobrojna. Voda vas trenutačno opušta i daje 
cijelom mjestu jedan smirujući, idiličan izgled. 

Prijeđite most i skrenite lijevo uz kuće na sjevernoj obali rijeke Odre, najprije asfaltiranom cesticom, a 
potom i makadamom uz vikendice i kroz zaselak Gmižići. Vozeći se po makadamskoj cesti koja se polako 
udaljava od rijeke Odre, sve više odlazite desno i skrećete prema raskrižju s cestom kod točke 4 . Na 10. 
km od početka rute kod točke 5 na raskrižju ceste Novo Čiče - Jagodno skrenite desno prema Bukevju. 
Ovo je ujedno i križanje plave i crvene biciklističke rute. Ulazite u područje općine Orle. 

Općina OrleNa točki 6 oko 600 m od raskrižja skrenite lijevo pokraj ploče Pilana Petko u smjeru Bukevja. 
Odavde pa sve do savskog nasipa plava i crvena biciklistička ruta vode vas istom trasom prema Bukevju, 
jer ovo je ujedno i najbolji pristup području uz Savu. Ruta nastavlja po širokoj, ravnoj, preglednoj cesti. S 
desne i lijeve strane ceste u posavskoj ravnici raštrkane su novoizgrađene obiteljske kuće. U Bukevju na 
točki 7 kod caffe bara Sava skrenite desno uz savski nasip u smjeru Drnek i Orle. Ovdje crvena ruta 
nastavlja lijevo u smjeru Ščitarjeva po savskom nasipu s lijepim vidicima na kraj. 

Plava ruta skreće desno i vodi najprije uz nasip bez vidika na rijeku, a nakon 2 km s lijepim pogledima na 
Savu koja mirno teče ovim krajem i daje mu neki poseban šarm, baš kao što i rijeka Kupa daje šarm 
Pokupskom i Pisarovini na južnom dijelu ruta karte 8. U Drneku na raskrižju na 17,4 km rute je lijepa, 
neogotička kapela-poklonac Gospe Lurdske. Ruta nastavlja ravno po cesti uz nasip. Na 18,5 km rute na 








raskrižju desno se odvaja cesta za naselje Orle. U Orlama je kapela Sv. Triju Kraljeva s poznatim 
bartolovskim ili konjarskim proštenjem 24. kolovoza. Kapela je dobro uočljiva s ceste kojom prolazi ruta, 
desno u polju. 

Na 19,6 km rute u Vrbovu Posavskom uočite skretanje lijevo za skelu na Savi. Ona i dan danas prevozi 
putnike namjernike iz Vrbova Posavskog u Oborovo povezujući tako općinu Orle s općinom Rugvica, 
odnosno velikogoričko područje s dugoselskim. Oko 1 km udaljena od skele, uz autobusnu stanicu lijevo uz 
cestu, je kapela-poklonac Sv. Obitelji. Na 22,8 km rute dolazite na raskrižje s raspelom kod točke 8 gdje 
rutu možete nastaviti desno po makadamu u smjeru Selca. Ovdje je topla preporuka malo duže 
zadržavanje na skretanju s rute A . 

Mjesto Veleševec toliko je pitoreskno i opuštajuće sa svojim jezerom Savišće, patkicama, guskama, sivim 
čapljama, lopočima, drvenim čamcima, ribičima, velikom i lijepom crkvom Sv. Petra Apostola, da bi zaista 
bilo šteta proći a ne vidjeti tu ljepotu. Ovo je jedno od najidiličnijih mjesta na ruti, ako ne i najromantičnije 
mjesto na ruti. Lokalna legenda kaže kako se Sava jednom davno toliko izlila po ovom području da je voda 
dugo, dugo prekrivala cijeli kraj, a pri povlačenju se nije povukla samo s ovog Selecki most na rijeci 
Odrijednog mjesta, već ga je oblikovala i nastalo je pomalo nepravilno, ali lijepo jezero koje su mještani 
prozvali Savišće. 

U obližnjim veleševečkim trgovinama ili gostionici možete obnoviti zalihe i krenuti dalje plavom rutom lijevo 
od ceste i točke 8 po makadamu. Ravna, makadamska dionica dugačka je 3 km, a kada prijeđete ostatak 
nasipa kanala Sava-Odra, već ćete pred sobom ugledati kuću, lovački dom uz rijeku i drveni, hrastov 
popularno zvani Selečki most na rijeci Odri. Zastanite na mostu, siđite s bicikla, prošećite obalom uz Odru i 
obratite pozornost na drvenu konstrukciju mosta. 

Ovo je ulazak u Turopoljski lug, prostranstvo hrastovih šuma. Nakon mosta vozite ravno makadamom. Ovaj 
dio ceste do raskrižja posebno je lijep kasnije popodne, jer je igra zraka zalazećeg sunca kroz grane 
hrastovih krošnji nešto neponovljivo. Za oko 800 m dolazite do raskrižja 9 s drvenim raspelom, ovdje 
skrenite desno i nastavite ravnom cestom punih 4 km kroz nepregledni “klanac hrastova” u smjeru naselja 
Kuće i asfalta. Ipak, sada kada ste već ovdje usred šume, bilo bi šteta ne skrenuti na spomenutom raskrižju 
lijevo, te otići suprotno od smjera rute, cestom kroz šumu prema jugoistoku još oko 4 km, do najznačajnijeg 
spomenika Turopoljskom lugu i njegovoj ljepoti i opstojnosti. Riječ je o drvenom slavoluku poznatom kao 
Vrata od krča. Preporučamo samo za spremnije bicikliste, jer se time ruta produžava za oko 8 km. 

Turopoljski lug za one koji nastavljaju desno od raskrižja kod točke 9 počinje ugodna, opuštajuća vožnja 
gustom hrastovom šumom uz cvrkut najrazličitijih vrsta ptica. Na asfaltiranu cestu izlazite kod KPD 
Turopolje, zatvora za maloljetnike. Nastavite dalje ravno kroz šumu sada asfaltiranom cestom. Na 31,7 km 
rute desno se odvaja makadamski put u šumu do Lugarnice Čardak gdje se uz održavanje popularne 
Žirovine uzgaja autohtona turopoljska svinja. Nastavite li cestom nakon 2 km dolazite na raskrižje s točkom 
10 kod nasipa kanala Sava - Odra. 

Ovdje skrenite desno preko drvenog mosta i uđite ravno u naselje Kuče. Od Kuča se vratite asfaltiranom 
cestom lijevo do Vukovine gdje ste i započeli ovu lijepu, kružnu rutu. Nadajući se da ste uživali u ljepotama 
Posavine, rijeke Save i Odre, te velikog Turopoljskog luga, pozivamo vas i na neke nove vožnje ovim 
interesantnim krajem. 

Tehnički opis rute 

1. Vukovina preko puta veličanstvene župne crkve Pohoda Blažene Djevice Marije. 


2. Y raskrižje u naselju Kuče pored kapele Sv. Fabijana i Sebastijana, na raskrižju skrenite lijevo i 
nastavite uz pilanu. 

3. 5,3 km od početka rute drveni most na rijeci Odri. 

4. 7,1 km od početka rute nakon zaselka Gmižići izlazite na cestu kroz Poljanu Čičku, skrenite lijevo 
prema Bukevju. 

5. 10 km od početka rute. Raskrižje s prometnijom županijskom cestom, skrenite desno uz ulaznu ploču 
u općinu Orle. Križanje plave i crvene biciklističke rute. 

6. 10,6 km skrenite lijevo prema Bukevju, pratite ploču za pilanu Petko. 

7. 13,2 km od početka rute u Bukevju kod caffe bara Sava skrenite desno uz savski nasip u smjeru 
naselja Drnek i Orle. 

8. 23,2 km od početka rute Y raskrižje prije središta Veleševca, ruta nastavlja desno na makadamski 
put u smjeru Selca. Skretanje s rute A vodi vas do idiličnog središta naselja Veleševec, udaljenog 
svega 1 km od raskrižja. 

9. 27,5 km od početka rute. Na raskrižju makadamskih cesta u šumi, kod drvenog raspela, skrenite 
desno u smjeru Kuče. 

10. 33,7 km od početka rute. Drveni most preko kanala Sava - Odra. Križanje plave i crvene rute. 
Skrenite lijevo nakon mosta, ulazite u naselje Kuče Ulicom Braće Radić. 

Kulturno-povijesne, etnološke i prirodne vrijednosti 

• Crkva Sv. Petra Apostola, Veleševec - župa je osnovana 1790. g. Današnja crkva sagrađena je 
1871. g. u stilu neogotike, s glavnim oltarom izvedenim u bogatoj neogotici. Unutrašnjost crkve 
bogato je oslikana biljnim i geometrijskim ornamentima. Vrlo vrijedne i lijepe orgulje djelo su Mihaela 
Heferera građene 1874. g. One su najranije djelo utemeljitelja domaće tvrke Heferer, istovremeno i 
najveće orgulje u to vrijeme građene u Hrvatskoj. Posebna zanimljivost u crkvi je slika “Sv. kralja 
Zvonimira”, iako ovoga hrvatskog kralja Sveta Stolica nikad nije proglasila svetim. Župni ured Vele¬ 
ševec, tel.: 01 6239 265 

• Turopoljski lug - proglašen je zaštićenim područjem 12. svibnja 2003. g., obuhvaća površinu od 
3.348 hektara. Područje je izuzetno bogato raznolikim vrstama biljaka i životinja. Flora Turopolja broji 
preko 450 vrsta, najčešće su: hrast lužnjak, hrast kitnjak, grab, obična vrba, lijeska, bazga, topola, 
rogoz i druge. Za faunu leptira utvrđeno je oko 400 vrsta, a u području rijeke Odre s pritocima živi 22 
vrste riba iz 7 porodica. U turopoljskim poplavnim šumama i uz njihove rubove te na poplavnim 
livadama i lokvama živi 17 vrsta vodozemaca. Ptičji svijet Turopolja je najbrojniji, u njemu živi čak 220 
vrsta ptica. U prirodi Turopolja poznato je 40 vrsta sisavaca i oko 10 vrsta gmazova. Napomena za 
turiste je ponašati se primjereno kretanju kroz zaštićeno područje, ujedno i gospodarstveno područje 
pod Upravom šuma Zagreb, tel. 01 6176 770, fax: 6176 768, http://zagreb.hrsume.hr 

• Slavoluk Vrata od krča, Turopoljski lug - jedinstven je spomenik ljudskom radu, podignut u šumi. 
Naime, šume Turopoljskog luga, iako vrlo cijenjene, čuvane i vrijedne, radi velikog prihoda koji su 
donosile Plemenitoj općini Turopoljskoj, ipak su radi stvaranja većih obradivih površina, katkada 
morale biti i krčene. Jedno od velikih krčenja odvijalo se od 1774. do 1779. g., a zemlja je podijeljena 
na 1600 jednakih parcela prema ovlaštenim pravima plemenitaša. U čast ovom zajedničkom uspjehu 
na granici krčevine i ostatka šume Turopoljci su podigli tzv. Vrata od krča - zanimljiv i lijep slavoluk, 
spomenik stare slave Turopolja. Premda je u velikoj poplavi još 1914. godine originalni, izrezbareni 
drveni dio slavoluka odnijela rijeka Odra, napravljena je vjerna replika i postavljena ponovo 1916. g. 
Danas je dio slavoluka u betonu, a dio u drvu. 

• Lugarnica “Čardak” u Turopoljskom lugu. Lugarnicom upravlja Uprava šuma Zagreb. Iza lugarnice 
Plemenita općina Turopoljska od 1994. g. ima stanište za uzgoj autohtone pasmine turopoljske svinje 
nastale u 6. st. križanjem svinje tzv. šiške i ovdašnjeg krškopoljskog svinjčeta. Specifičnost pasmine 


je kovrčasta dlaka bjelkasto sivkaste boje. O svinjama brine svinjar koji ih pušta na slobodnu šumsku 
ispašu i žirenje. Atraktivno događanje je krajem kolovoza “Žirovina u Turopoljskom lugu” na Bartolovo 
(vikend oko 24. kolovoza). Kontakt: www.plemenita-opcina-turo polj ska.t-com.hr 


Servisne informacije 

• Općina Orle, Orle 5 , tel. 01 6239 609. 

• Ambulanta Orle, Orle 7, tel. 01 6239 100 (uto., čet. 13:30 - 20, pon., sri., i pet. 7-14 h). 

• Pošta Orle, Orle 5, tel. 01 6239 195 (radnim danom 8 - 15 h). 

• Skela na Savi, Vrbovo Posavsko - Oborovo, Damir Obrstar, tel. 01 2761 129, mob. 098 376 517 
(skela vozi od 6 - 22 h). 

• Buffet Sava, Bukevje, tel. 01 6239 073. 

• Ugostiteljski objekt - pizzeria Mlinka, Drnek 12/3, Orle, tel. 01 6239 043. 

• Bistro Lopoč i trgovina Košara, Veleševec 194, tel. 01 6239 257 (radno vrijeme trgovine radnim 
danom 8 - 19:30, sub. 8-15, ned. 8 - 12 h). 

• Trgovina Košara, Orle bb, tel. 01 6255 606 (radnim danom 8 - 14:30 h, ned. 8-11 h). 

• Trgovina Mlinar, Veleševec bb, tel. 01 6239 239 (radnim danom 6:30 - 20:30, sub. 6:30 - 15:00, ned. 
7-13 h). 

• Ribnjaci i pilana Petko, Bukevje 13, Bukevje (isključivo uz najavu), tel. 01 6239 120, mob. 098 228 
107. 

Karta 7 — Crvena ruta 

Velika Gorica - Novo Čiče - Bukevje - Ščitarjevo 
Preuzmite kartu 


Rutu započnite u Velikoj Gorici na parkiralištu 1 kod stadiona i ŠRC Velika Gorica. Krenite Pleškom ulicom 
do raskrižja s Rakarskom ulicom, prijeđite raskrižje i nastavite Šetalištem Franje Lučića. 

U raskrižju s lijeve strane ceste je križno drvo. Oko 50 m od raskrižja skrenite lijevo u Ulicu Vjekoslava 
Majera, pa prva lijevo u Ulicu Tina Ujevića 2 . U nizu kuća s lijeve strane ulice, između kućnog broja 36 i 38 
skrenite lijevo na poljski put prema jezeru Čiče. Poljski put je dugačak oko 700 m. Kod točke 3,2 km od 
početka rute, izlazite na asfaltiranu cestu, skrećete desno preko mostića na cesti, s lijeve strane je jezero 
Čiče. Na cesti prema BukevjuNa 2,7 km prije izlaska na glavnu prometnicu Velika Gorica - Sisak, skrenite 
lijevo, nakon 200 m počinje makadamski, zatim poljski put uz obalu jezera Čiče 4 . Na 4. km izlazite ponovo 
na asfalt, na Velikogoričku ulicu, skrenite lijevo prema Novom Čiču. Ulica je prometnija stoga oprez. Desno 
uz cestu je groblje s kapelom 5 . 

Na raskrižju Velikogoričke i Ščitarjevske ulice u Novom Čiču skrenite lijevo u Ščitajevsku u smjeru Lazine 
Čičke. Na 7. km na Y raskrižju kod kapele Presvetog Srca Isusovog u Lazini Čičkoj skrenite desno, jače 
prometna ulica ostaje lijevo. Nakon 800 m na raskrižju nastavite ravno. Vozite se glavnom cestom oko 1,5 
km do Y raskrižja gdje nastavljate desno prateći putokaz za Ribnicu. Na 9,6 km na Y raskrižju prelazite 
preko mostića i skrećete lijevo. 200 m dalje nastavite desno glavnom cestom. Prolazite ploču sa oznakom 
Mravograd, vodi do zaselka Mravci lijevo od ceste. Prolazite Ribnicom, a ruta nastavlja ravno do točke 6 
raskrižja s prometnijom cestom iz Jagodnog, ovdje treba skrenuti lijevo za Bukevje. Lijevo s glavne ceste je 
makadamski odvojak za zaselak Perenski, nastavite desno cestom. 

Na 12,8 km od početka rute na Y raskrižju nastavite lijevo glavnom cestom, desno vodi odvojak za zaselke 
Davor, Mirešići i Marekovići. Prelazite dva mostića na cesti, na Y raskrižju gdje se sijeku crvena i plava 
biciklistička ruta, nastavljate ravno, a 500 m dalje na raskrižju 7 na 14,3 km od početka rute skrenite lijevo u 
smjeru Bukevja i Pilane Petko. Široka, ravna, pregledna cesta, po kojoj se preklapaju crvena i plava ruta, 
vodi do savskog nasipa i Bukevja. Lijevo i desno uz cestu je posavska ravnica i široko raspoređene kuće. 
Kod savskog nasipa i caffe bara “Sava” u Bukevju na točki 8 skrenite lijevo prema Gornjem Bukevju. Lijevo 
uz cestu su polja zasađena kukuruzom, a u daljini pogled na Medvednicu. 

Na oko 1 km udaljenosti od raskrižja, lijevo uz cestu je crkva Sv. AntuCrkva Sv. Antuna Padovanskog u 
Bukevjuna Padovanskog u Bukevju i župni dvor. Pored crkve je i obnovljena pučka škola, zgrada datira iz 
1911. g. Na oko 18,9 km od početka rute desno od ceste uočite drvored jablanova, po predaji put je vodio 
do kurije Zlatarić građene tipičnim plemenitaškim stilom u drvu. Danas su jedva vidljivi ostaci. 

Za oko 1,5 km ulazite u Sop Bukevski, nastavite ravno po asfaltu. Lijevo su lijepi vidici s nasipa na polje i 
posavsku ravnicu. Ima dosta dobro očuvane drvene, tradicijske arhitekture s lijeve strane nasipa. Na 20,7 
km od početka rute počinje makadamska cesta koja i dalje nastavlja ravno po nasipu. Sjedne strane stare 
kuće, a s druge trava, vrbici, poneki savski rukavac. Carstvo za mnoga jata pataka i gusaka koje često 
susrećete, i pokoji lokalni ribič. Gusak puše i povremeno požuri za vama. Budite odmjereni u brzini vožnje i 
vodite brigu o pernatim stanovnicima ovih područja, dok prolazite kroz velika, bijela jata koja se polako 
gegaju savskim nasipom. 




Na 22,7 km prolazite kroz Zablatje Posavsko, makadamski put prilazi s desne strane, nastavite samo ravno 
po nasipu. Još jedan kilometar i evo ulazne ploče u Strmec Bukevski. S ovog dijela nasipa se ponovo, u 
smjeru vožnje, lijepo vidi Medvednica. Samo 1 km dalje od ulazne ploče je jezerce, savski rukavac omiljeno 
mjesto lokalnih ribiča. Ponekad vikendom možete vidjeti čak i natjecanja u sportskom ribolovu, koja 
nakratko ožive ovaj uspavani posavski kraj. Kod točke 9 na oko 25 km od početka rute nasip pomalo gubi 
na čari vožnje po njemu. Nestaju vidici. Obrasla je šuma. Skrenite lijevo i siđite s nasipa na Posavsku ulicu 
gdje skrenite desno. Dolazite na asfalt, prelazite raskrižje četiri cestice i nastavljate ravno cestom po nizini. 
Nakon mirnog nasipa, potrebno je opet obratiti pozornost na promet, jer mogućnost vozila na cesti uvijek 
postoji. Prolazite ulaznu ploču u Lekneno i vozite Posavskom cestom. Na 28. km od početka rute je 
raskrižje 10 gdje ruta skreće lijevo i odmah ulazi u Črnkovec. Naš je prijedlog ovdje skrenuti desno na 
skretanje s rute B u dužini 4,1 km u jednom smjeru do Ščitarjeva i arheološkog parka Andautonija i župne 
crkve Sv. Martina Biskupa, kombinacijom asfaltirane i Krovovi tradicijskih kuca uz rutumakadamske 
podloge ceste. 

Za nastavak kružne biciklističke rute krenite lijevo kroz Črnkovec sve do raskrižja 11 kod bistroa Zrinski. 
Ovdje skrenite lijevo preko mostića i nastavite cestom u smjeru Kobilića. Na 30,2 km je Y raskrižje na 
kojem nastavite desno, lijevo je odvojak ceste za Novo Čiče. U središtu Kobilića na 31,7 km je kapela- 
poklonac Gospe Karmelske, a po izlasku iz Kobilića prelazite staru pistu i nastavljate ravno prema Rakarju. 
Na 33,5 km prolazite Y raskrižje, s lijeve strane ceste je raspelo, nastavljate ravno i za 1 km ulazite u Veliku 
Goricu kraj pivnice Posavina i skrećete desno u Plešku ulicu. Za oko 500 m prolazite desno uz bistro- 
prenoćište Pleška. Uskoro stižete na parkiralište pomalo umorni i zadovoljni nakon okruglih 35,5 km kružne 
rute. Još jednom se prisjetite svih čari vožnje po nizinama ispresjecanim vijugavim potocima i riječicama 
koje se slijevaju u rijeku Odru, potom po dijelu općine Orle uz Savu, savske rukavce i bijela jata pataka i 
gusaka, te konačno vožnje do “kolijevke grada Zagreba” kako je popularno nazvana rimska Andautonija. 

Tehnički opis rute 

1. Parkiralište kod SRC Velika Gorica u središtu grada. 

2. Skretanje lijevo na makadamski odvojak iz Ulice Tina Ujevića između privatnih kuća, kućni broj 36 i 
38 prema jezeru Čiče. 

3. Izlazak na asfalt, skrenite desno preko mostića i nastavite vožnju uz jezero Čiče. 

4. Kraj kolnog puta uz jezero Čiče. Izlazite na asfaltiranu cestu i skrećete lijevo na Velikogoričku ulicu 
prema Novom Čiču. Oprez, prometnija cesta! 

5. Na 5,3 km na raskrižju Velikogoričke i Ščitarjevske ulice skrenite lijevo u Ščitajevsku ulicu u smjeru 
Lazine Čičke. 

6. Na 12 km i prolaskom kroz naselje Ribnica, na raskrižju s prometnijom cestom Novo Čiče - Jagodno 
- Bukevje skrenite lijevo u smjeru Bukevja. 

7. Na raskrižju 14,3 km, križaju se plava i crvena ruta. Skrenite lijevo, širokom i ravnom cestom za 
Bukevje kod putokazne ploče za Pilanu Petko. 

8. Na 16,8 km od početka rute skrenite lijevo uz savski nasip kod caffe bara “Sava” u Bukevju. 

9. Na 25. km rute, na kraju makadamske dionice savskog nasipa, siđite lijevo s nasipa na asfaltiranu 
cestu. Na raskrižju s Posavskom ulicom skrenite desno, a odmah potom prijeđite raskrižje četiri ceste 
i nastavite ravno cestom prema Črnkovcu. 

10. Na 28. km rute na raskrižju skrenite lijevo u Črnkovec. Desno je skretanje s rute B u dužini 4,1 km od 
rute u jednom smjeru do antičke Andautonije u Ščitarjevu. 

11. Na 29,4 km rute na raskrižju kod bistroa “Zrinski” u Črnkovcu skrenite lijevo preko mosta, na cestu 
prema Kobiliću i Rakarju. 


Kulturno-povijesne, etnološke i prirodne vrijednosti 

• Muzej Turopolja, Trg kralja Tomislava 1, Velika Gorica, tel. 01 6221 325, www.muzej-turopolja.hr. 

• Crkva Navještenja Blažene Djevice Marije - Nova crkva je sagrađena do 1695. g., a dvije bočne 
kapele Sv. Antuna Padovanskog i Srca Isusova dograđene su 1757. g. Po nacrtima dr. Hermanna 
Bollea crkva je potpuno obnovljena 1893. g., unutrašnjost je oslikana motivima iz Isusova života 
majstora M. Antonina. Cjelovito je obnovljena 1997. g. Njen vitki, visoki toranj vidljiv je iz svakog 
kutka turopoljske ravnice, nad kojom s pročelja crkve budno bdije kip zaštitnice Turopolja, Svete 
Lucije. župni ured Velika Gorica, tel. 01 6219 215. 

• Crkva Sv. Antuna Padovanskog, Bukevje i župni dvor - crkva je sagrađena krajem 1870. g., 
neogotička građevina s inventarom iz vremena gradnje, glavnim oltarom s tri kipa. župni ured Novo 
Čiče: tel. 01 6232 691. 

• Arheološki park Andautonija, Ščitarjevo - Andautonija je izgrađena kao centar rimske provincije 
Panonije u 1. st. poslije Krista na obali rijeke Save i mjestu na istaknutim rimskim cestama, Siscia - 
Petovio (Sisak - Ptuj) i Emona - Siscia (Ljubljana - Sisak). Njena izgradnja predstavlja najraniju 
urbanizaciju zagrebačkoj dijela Posavine koja je trajala sve do prijelaza 4. na 5. stoljeće. 
Dugogodišnja arheološka istraživanja, od 1969. do 1980. g. te od 1981. do 1994. kada je i otvoren 
Arheološki park, pružila su uvid u izgled i organizaciju rimskog grada. Otkrivene su ceste, gradske 
ulice, sistem kanalizacije, te javne i stambene zgrade. Dani Andautonije održavaju se posljednji 
vikend u travnju. Za posjet i najavu: Arheološki muzej Zagreb, tel. 01 4873 101, www.andautonia.com 

• Crkva Sv. Martina Biskupa, Ščitarjevo - sagrađena je 1642. g., ali je dograđivana 1758. - 1768. g. 
Nekad je oko crkve bilo groblje, a danas je krasi cinktura, kamena ograda podignuta 1772. godine. 
Znatnim je dijelom sagrađena od kamenih blokova koji potječu s andautonijskih građevina jer se i 
samo dvorište župnog dvora nalazi na temeljima starog rimskog naselja. U crkvi je djelomično 
sačuvana barokna oprema: Pieta (1732. g.), kipovi, pokaznica, pacifikal i dr. župni ured Ščitarjevo, 
tel. 01 6258 471. 

Servisne informacije 

• Turistička zajednica grada Velika Gorica, Ul. M. Slatinskog 11, tel. 01 6222 378, 6221 666, 
tzvg@tzvg.hr; www.tzvg.hr. Za smještaj: www.tzzz.hr pod Smještaj. 

• X. Policijska postaja Velika Gorica, M. Magdalenića 2, Velika Gorica, tel. 01 6221 144. 

• Dom zdravlja i Hitna pomoć Velika Gorica (intervencije i na područjima općina Orle, Kravarsko i 
Pokupsko), Matice hrvatske bb, tel. 01 6379 700, 

• Hitna pomoć: tel. 01 6379 715. 

• Zračna luka Zagreb, Pleso bb, tel. 01 6265 222 , www.zagreb-airport.hr. 

• Željeznički kolodvor Velika Gorica, Kolodvorska 151, tel. 01 3782 731. 

• Trgovina Lopuh - Alfa d.o.o. (prodaja i servis), Zagrebačka 65, tel. 01 6252 507, radni dan 9 - 20 h, 
subota 9 - 14 h. 

• Trgovina “Svijet bicikla” (prodaja i servis), Trg Kralja Tomislava 28, tel./fax. 01 6253 477, radni dan 9 
- 13 i 14 - 20 h, subota 9 - 13 h. 

• Vulkanizer Brdek, Kolodvorska 26, tel. 01 6224 945, radni dan 8 - 19 h, subotom 7 - 14 h. 

• Pošta, S. Kolara 15, tel. 6222 128/148 i Trg kralja Tomislava 34, tel. 01 6222 098. 

• Bankomati Zagrebačke banke u Velikoj Gorici: J. Dobrile 25; Trg kralja Tomislava 32; Trg Stjepana 
Radića 3, Galženica; Zračna luka Zagreb na Plesu; Napredak bb, Velika Mlaka. 

• Bankomati ostalih banaka u Velikoj Gorici: Raiffeisen bank - Trg Petra Krešimira iv. (tržni centar), 
Zagrebačka 44, Privredna banka - Zagrebačka 12, Trg Kralja Tomislava 33, Erste & Steiermarkische 
bank-Trg Kralja Tomislava 38, Kneza Ljudevita Posavskog 51 (Kaufland). 



• Benzinska stanica INA, Velika Mlaka sjever, Zagrebačka bb, tel. 01 6235 955 (non stop). 

• Benzinska stanica INA, ulaz od Zagreba, Ljudevita Posavskog bb, tel. 01 6224 865 (non stop). 

• Benzinska stanica Euro petrol, Sisačka bb, tel. 01 6219 785 (non stop). 

• Garny Hotel, Mikulčićeva 7a, tel. 01 6253 600, www.hotel-garny.hr. 

• Hotel Bijela ruža, Trg kralja Tomislava 39, tel. 01 6221 358, www.bijela-ruza.com. 

• Prenoćište Pleška, Pleška 46, tel./fax: 01 6265 277, bmuzek@globalnet.hr. 

• Gostionica s prenoćištem Barba Niko, Pleška 125, tel. 01 6265 573, www.parac.info. 

• Prenoćište Ikar, Klarići 46, Rakarje, tel./fax: 01 6223 302, ikar@ikar.com.hr, www.ikar.com.hr. 




Karta 7 — Zelena ruta 

tzzz.hr/biciklisticke-karte/karta-7/zelena-ruta 


Velika Gorica - Pleso - Velika Mlaka 
Preuzmite kartu 


Ruta je zamišljena kao spoj urbanog i ruralnog ambijenta, te kao pogled na suvremenu i tradicijsku 
arhitekturu velikogoričkog kraja. Gradske ulice s nazivim označenim na svim raskrižjima biti će dovoljne za 
kvalitetnu orijentaciju. 

Ova gradska ruta započinje na parkiralištu na Šetalištu Franje Lučića u samom središtu grada Velika 
Gorica pored crkve Navještenja Blažene Djevice Marije i Muzeja Turopolja, zgodne polazne točke za 
upoznavanje tradicije, etnografije i drugih kulturno-povijesnih vrijednosti Turopolja najednom mjestu. Na 
prvom raskrižju Šetališta Franje Lučića, Pleške ulice i Rakarske, gdje je ijedno raspelo-križno drvo, 
nastavite vožnju ravno Pleškom ulicom. Proći ćete uz bistro-prenoćište Pleška s desne strane, te ubrzo 
potom i uz kompleks Športsko-rekreacijskog centra Velika Gorica s desne strane. 

Nastavite ravno Pleškom ulicom, te na Y raskrižju Pleške ulice i Š. Breščenskog, kod ulazne ploče u 
gradsku četvrt Pleso skrenite lijevo i nastavite Pleškom ulicom. Za nekih 600 m dolazite do poklonca s 
lijeve strane ceste i manjeg kružnog toka na raskrižju Pleške i Plepelićeve ulice, gdje trebate nastaviti 
desno Pleškom ulicom do raskrižja s ulicom Š. Breščenskog. Ovdje skrenite lijevo u Š. Breščenskog prema 
Zračnoj luci Zagreb. S desne strane je zelena, travnata površina. Točno preko puta spomenika na travnatoj 
površini, skrenite lijevo u Mikulčićevu ulicu u kojoj se ujedno nalazi i novi velikogorički obiteljski hotel, Garny 
Hotel. Na kraju Mikulčićeve ulice skrenite desno u Plepelićevu ulicu. Na prvom raskrižju s Ulicom Petra 
Zrinskog nastavite ravno, a na slijedećem raskrižju skrenite lijevo, potom Aerodromskom ulicom skroz 
ravno do Pleškog polja i lijepe, drvene kapele Ranjenog Isusa. U Pleškom polju sada je i novoizgrađena 
župna crkva Blaženog Alojzija Stepinca, tako mise u oba sakralna objekta drži župnik iz spomenute župe. 

Od kapele nastavite ravno Aerodromskom ulicom do Sinjske ulice gdje skrenite desno, pa zatim lijevo u 
Šibensku ulicu. Na kraju Šibenske skrenite lijevo u Đakovačku ulicu, a iz Đakovačke desno u Zadarsku 
ulicu i već ste na vrlo prometnoj Zagrebačkoj ulici na izlazu prema gradu Zagrebu gdje skrenite desno i 
nastavite po nogostupu do raskrižja. 

Na raskrižju Zagrebačke i Ulice Rudolfa Fizira, koja vodi do Zračne luke Zagreb, nastavite ravno preko 
ulice. Ovdje desno uz Zagrebačku cestu počinje novo uređena, asfaltirana velikogorička biciklistička staza. 
Staza vodi uz polje sve do nadvožnjaka, potpuno odvojena od prometne ceste, u dužini od 2 km. 

Negdje na oko 700 m od početka staze desno je lijep pogled na početak piste Zračne luke Zagreb. Za 
dobrodošlicu svim zrakoplovima napravljena je velika, cvjetna dobrodošlica na travi uz stazu. U nastavku 
su s desne strane staze uglavnom kukuruzišta i voćnjaci. Sa staze se penjete lijevo na nadvožnjak preko 
željezničke pruge i spuštate se prema Velikoj Mlaki. Ovdje prestaje biciklistička staza, ponovo se 
uključujete na cestu i promet. Pratite smeđu putokaznu ploču za drvenu crkvu Svete Barbare u Velikoj 
Mlaki. Sa Zagrebačke ceste skrenite desno u Ulicu Nikole Kramarića, a iz N. Kramarića skrenite lijevo u 
ulicu Napedak ponovo za smeđom putokaznom oznakom. Prolazite uz Mercatorovu trgovinu lijevo uz 
cestu, ovdje je i bankomat Zagrebačke banke. Preko puta je bistro Antares. Dolazite na Y raskrižje na 
kojem skrenite desno u Ulicu Sv. Barbare prema istoimenoj drvenoj crkvi. Dolazite do raskrižja s 
kompleksom crkve i župnog dvora ograđenog drvenom ogradom. Drvena crkva Svete Barbare u Velikoj 




Mlaki najvrijednija je i najljepša, te najočuvanija od svih drvenih kapela i crkva u međurječju Save i Kupe. 
Ima svoju zvonarku-ključaricu, ljubaznu gospođu Lacković, koju uz najavu možete zamoliti da vam otključa 
crkvu kako biste se nakratko divili oslikanim drvenim zidovima interijera ove fantastične turopoljske 
ljepotice. Iza crkve je kompleks Osnovne škole Velika Mlaka. Za povratak skrenite lijevo Ulicom Sv. Barbare 
do Trga Majke Hrvatice u Velikoj Mlaki, a potom ponovo desno u Ulicu Nikole Kramarića i istim putem 
natrag do Velike Gorice i mjesta polaska. 

Kulturno-povijesne, etnološke i prirodne vrijednosti 

• Drvena kapela Ranjenog Isusa, Pleško polje - ovu kapelu je podigla i opremila Rozalija Plepelić 
udovica plemića Ladislava Plepelića 1758. g. Na pročelju kapele ispisana je bojom godina 1896. što 
prema tipu kapele i načinu obrade planjki (drvenih greda) može odgovarati godini izgradnje. Temeljne 
su grede, isto tako i stijene, piljene i spojene na “nemški” vugel. Zidove interijera krasi Križni put 
izvornog umjetnika u drvu Mate Mihinice iz Obrezine. Ključ od kapele - Župni ured Blaženog Alojzija 
Stepinca, tel. 01 6222 170, župnik Josip Ružman. 

• Drvena crkva Sv. Barbare, Velika Mlaka - Najstariji dio crkve potječe iz 1642. g., što je i urezano na 
“pristašeku”, natkrivenom ulazu u crkvu izgrađenom 1912. g. Ta se godina u kojoj je izgrađen i novi 
toranj crkve smatra godinom kada je crkva dobila današnji izgled. Najstarije slike potječju iz 1699. g., 
a glavni, krilni, ranobarokni oltar s dvanaest prizora nepoznatog autora potječe iz 1679. g. Na 
vanjskim stranama krila su motivi iz života Svete Barbare, a na unutrašnjoj strani motivi Muke 
Kristove. Posebno je interesanta slika Sv. Kšmmernisse, svetice s bradom, zaštitnice ljudi u raznim 
neprilikama i nevoljama iz 1759. g. Interesantna je i legedna o guslaču siromahu i svetici s bradom. U 
dvorištu crkve stoji i jednokatni drveni čardak s trijemom od bogato rezbarenog drva, današnji župni 
dvor, a interesantna je i mala drvena komora za čuvanje žita, ostatak nekadašnjeg crkvenog 
gospodarstva. Ključ od crkve - Župni ured Velika Mlaka, tel. 01 6234 761, mob. 098 623 173, 
ključarica gđa. Ljubica Lacković, Ulica Svete Barbare 44, tel. 01 6234 772. Proštenje: 4. prosinca, 
redovne mise nedjeljom u 8 i 11 sati. 


Karta 7 — Smeđa ruta 

tzzz.hr/biciklisticke-karte/karta-7/smeda-ruta 


Vukovina - Rakitovec - Buševec - Ključić Brdo - Lukavec 
Preuzmite kartu 


Kada razmišljamo o Turopolju prva su nam pomisao velike hrastove šume koje prekrivaju cijelo područje. 
Šume su izvor ljepote ovog kraja i života njegovih stanovnika. U bilo koje doba godine šume pružaju 
najbolje od svoje ljepote. U proljeće oaze zelenila i buđenja novog života, ljeti hladovinu, u jesen maglovito 
okruženje puno mistike, a zimi tišinu i mir okupan bjelinom snijega. Uz šume, ovim se krajem uzdižu i 
pitomi, vinorodni brežuljci Vukomeričkih gorica kao stvoreni za rekreativnu vožnju biciklom. Ova biciklistička 
ruta vodi vas kroz ljepote Turopoljskih lugova, ali i dijelom lijepe Šiljakovačke i Lomničke Dubrave. 

Opis rute 

Ruta započinje u mjestu Vukovina 1 . U središtu mjesta impozanta je župna crkva Pohoda Blažene Djevice 
Marije, a nasuprot crkve su trgovina Mercator, gostionica i pošta. Oprez pri prijelazu prometne državne 
ceste Velika Gorica - Sisak. Rutu nastavite ulicom sjeverno od crkve u smjeru naselja Kuće. Prolazite uz 
nogometno igralište s desne strane ceste. 

Nakon 2 km ulazite u naselje Kuče s dobro očuvanom drvenom, turopoljskom arhitekturom. Kraj kapele Sv. 
Fabijana i Sebastijana, koja plijeni svojom jednostavnom ljepotom, nastavite desno ulicom kroz naselje uz 
trgovinu i bistro s lijeve strane ceste. Prolazite preko mosta i dalje nastavljate Ulicom Braće Radić. Prilazite 
nasipu kanala. Nakon 3.6 km 2 prelazite drveni most preko kanala Sava - Odra, te na raskrižju skrećete 
desno prema Rakitovcu. Drveni most je omiljeno mjesto okupljanja lokalnih ribiča. Čest i vrlo simpatičan 
prizor su ribiči u akciji pecanja ili pak u odmoru na obali kanala. 

Na oko 300 m od raskrižja, na slijedećem Y raskrižju skrenite lijevo prema Rakitovcu prateći putokaz. Na 
5.4 km od početka rute ulazite u Rakitovec i prolazite uz kapelu posvećenu Svetom Petru i Pavlu, s početka 
20. st., s desne strane ceste. Rakitovec je simpatično mjesto bogato kućama tradicijske arhitekture 
Turopolja s mnogo rezbarija i s dosta ulaza prekrivenih brajdama vinove loze. Simpatično ime dobilo je po 
rakitama, vrbama, a spominje se već u prvoj polovici 14. st. Dalje nastavljate vožnju uz spomenik borcima 
II. svj. rata i kip Sv. Florijana, zaštitnika vatrogasaca. 

Nakon 6.5 km ulazite desno Turopoljskom ulicom u naselje Turopolje. Ovo naselje doživljava svoj razvoj 
početkom 20. st. kada započinje intenzivnije iskorištavanje velikih hrastovih šuma, a drvno-industrijski 
pogon ovdje postoji još i danas. Naseljem dominiraju tipski građene radničke stambene kućice. Kroz mjesto 
nastavite ravno prema željezničkoj pruzi 3 , potreban je poseban oprez pri prijelazu jer nema signalizacije. 
Potpuno ravnom cestom nastavite dalje u dužini oko 3 kilometra od Turopolja do drvene kapele Sv. Ivana 
Krstitelja u Buševcu. 

Na 9.4 km 4 na raskrižju ste s glavnom Sisačkom ulicom, oprez pri prijelazu. Na raskrižju je gostionica 
Polet i trgovina. Ruta dalje nastavlja ravno Vinogradskom ulicom. S lijeve strane uz cestu je drvena kapela 
Sv. Ivana Krstitelja. Buševec je također poznat po čardacima (drvenim katnim kućama) i drugim drvenim 
objektima, a od drva se ovdje izrađuju i žičana glazbala. Već niz godina prema scenariju buševečkog pisca 
Josipa Kovačevića, izvodi se jedna od najposjećenijih pučkih priredaba “Turopoljska svadba”. 




Na 11.2 km cesta prolazi kroz šumu Novi gaj lagano se uspinjući prema Podvornici. U zaselku Petkovići na 
13.6 km na raskrižju 5 skrenite desno prema Velikoj Buni. Ukoliko na raskrižju nastavite ravno, po skretanju 
s rute C možete doći do lugarnice Krušak, Uprave šuma Zagreb - Šumarije Velika Gorica. 

Na 15.1 km u zaselku Udžberi skrenite lijevo, pratite asfaltiranu cestu i nakon 600 m na Y raskrižju s 
raspelom skrenite lijevo. Na 16.8 km nakon ugodnog spusta dolazite do raskrižja s glavnom cestom Velika 
Gorica - Kravarsko na kojem skrenite desno. Oprez izlazite na prometniju cestu! Samo 800 m morate voziti 
po nešto prometnijoj cesti, a onda 6 skrenite lijevo i pratite putokaz prema Ključić Brdu i istoimenom 
izletištu - restoranu. Prolazite pokraj komercijalnih ribnjaka Grdan, do kojih se odvaja makadamski put s 
desne strane ceste. N 

akon kraćeg uspona izlazite na vrh brijega s puno kuća za odmor s obije strane ceste i divnim pogledima 
na okolne brežuljke. Ulazite u Ključić Brdo na 18,7 km od početka rute. Na Y raskrižju sjecište je sa 
zelenom rutom s karte 8. Ovdje kod raspela skrenite desno do izletišta-restorana Ključić Brdo gdje je dobro 
došla okrijepa i odmor. Izletište pruža mogućnosti rekreacije, “druženja” sa životinjama u malom ZOO vrtu, 
okoliš je zelen, prostran i vrlo ugodan. 

Na 200 m od izletišta u nastavku ceste dolazite na prvu makadamsku cestu na ruti. Slijedi jedan Vidikovac 
s vrha Kozjacateži uspon po makadamu, a potom cesta po hrptu brežuljka uz vinograde s divnim 
pogledima na okolicu. Na 21.6 km nailazite na Y raskrižje s raspelom gdje skrenite desno u ulicu Rasteg, 
početak asfalta. Nakon 50 m još je jedno Y raskrižje s glavnom cestom 7 na kojem skrenite desno nizbrdo 
prema Šiljakovini. Oprez pri uključivanju na prometniju cestu, jer je raskrižje dosta nepregledno. Ukoliko na 
istom raskrižju krenete lijevo uzbrdo prema Kozjači skretanjem s rute D za 2 km možete doći do najljepšeg 
vidikovca Vukomeričkih gorica - Kozjače. Kratak opis D : Cestom do Kozjače, zatim kod kapele Sv. 

Mihovila skrenite desno na makadam. 

Kada ugledate vikendicu Villa trešnjin cvijet nastavite makadamom još 100 m do strmog, betoniranog 
odvojka desno na vrh Kozjače - vidi Karta 8, zelena ruta. 

Vozite glavnom cestom malo nizbrdo pa malo uzbrdo do raskrižja 8 na kojem skrenite lijevo u Ulicu Ivana 
Šabana. Ulazite u Šiljakovinu. Desno uz cestu je škola i groblje, a lijevo kapela Sv. Petra i Pavla sagrađena 
krajem 19. st. Na 24,8 km od početka rute na Y raskrižju s raspelom skrenite desno cestom, a samo 100 m 
dalje na Y raskrižju ponovo skrenite desno nizbrdo, proći ćete mostić na cesti u Lučanima, pratite 
asfaltiranu cestu koja skreće lijevo. 

Nakon 200 m kod točke 9 počinje makadam, a s desne strane ceste je nogometno igralište. Nastavite 
pratiti široki makadam, prolazite pokraj kuće s ribnjakom s desne strane. Oprez makadamska nizbrdica! Na 
Y raskrižju nastavite ravno, odnosno desnim krakom. Na T raskrižju 27.1 km od početka rute glavni, širi 
makadam vodi lijevo, naša ruta nastavlja ravno manjim makadamom. Samo 300 m dalje na Y raskrižju 
ispod dalekovoda skrenite desno. Odavde pred sobom vidite 3,5 km dugačku, ravnu, gotovo idiličnu 
makadamsku cestu kroz Šiljakovačku Dubravu. Osjeća se mir, zvukovi i mirisi predivne šume koja vas 
okružuje. 

Na 29.6 km lijevo uz makadam prolazite pokraj lovačkog doma Fazan iz Donje Lomnice, vozite skroz ravno 
do točke 10. Vinograd u GrdanimaNakon 30.8 km na T raskrižju skrenite lijevo, odmah nakon skretanja je 
šumska rampa, nastavite 800 m ravno po makadamu do slijedećeg raskrižja u šumi i na točki 11 skrenite 
desno u smjeru Lukavca i dalje kroz šumu. Prolazite uz nekoliko drvenih lovačkih čeka s lijeve strane ceste. 



Na 33. km je još jedna rampa na makadamskoj cesti, a lijevo je rasadnik Lukavec. Samo 400 m dalje 
završava makadam, nastavljate asfaltiranom cestom uz rasadnik. Dolazite na raskrižje gdje skrenite lijevo, 
a nakon 200 m na raskrižju s raspelom kod točke 12 skrenite desno na mostić preko potoka Lipnica i ravno 
cestom do starog grada Lukavca. Obnovljeni stari grad Lukavec okružen je ostacima obrambenih kanala i 
odlično je mjesto za predah. Na oko 700 m odavde, ponovno prelazite kanal Sava - Odra i ulazite u mjesto 
Donja Lomnica. Na 36,3 km na raskrižju je dupli zavoj skrenite desno pa lijevo glavnom cestom u smjeru 
tornja župne crkve. Na točki 13 na T raskrižju kod crkve Sv. Tri Kralja u Donjoj Lomnici skrenite desno i 
nastavite Stepinskom ulicom. 

Na raskrižju s kapelom-pokloncem Majke Božje Lurdske skrenite desno, prolazite uz zgradu DVD-a, a s 
lijeve strane je nogometno igralište. Nasuprot igrališta na Y raskrižju, ako skrenete desno iza zelenila, 
uočite drvenu kuriju Modić-Bedeković sagrađenu 1806. g. Ispod velike stare lipe, u dobrom stanju i danas, 
jedan je od rijetkih primjera sačuvanih drvenih kurija turopoljskog plemstva. Vratite se na cestu uz 
nogometno igralište i nastavite lijevo do raskrižja s glavnom, prometnijom cestom za Gradiće gdje skrenite 
desno. 

Na 38,3 km od početka rute ulazite u mjesto Gradići, vozite ravno Ulicom Vladimira Nazora. Nastavite 
Ulicom Kralja Tomislava. Dolazite na raskrižje s raspelom na kojem nastavite ravno prema željezničkoj 
pruzi. Oprez na 39.7 km prelazite prugu. Odmah potom skrenite desno cestom uz prugu prema Kurilovcu. 
Lijevo je gostionica K Miki i željeznički kolodvor.Ne zaboravite ovo je prva željeznička pruga u Hrvatskoj iz 
davne 1862. godine. 

Na slijedećem Y raskrižju desno pratite glavnu cestu. Na 41,3 km kod točke 14 je raskrižje s glavnom 
cestom Velika Gorica - Mala Buna. Lijevo je poklonac interesantnog izgleda. Oprez pri prijelazu prometnije 
ceste, nastavite ravno Josipovićevom ulicom kroz Kurilovec uz gostionicu i trgovinu. 100 m dalje je kapela 
Sv. Križa s klupicama, mjesto okupljanja lokalnih žena. Na Y raskrižju s kapelom skrenite desno prema 
Vukovini. Na 42,4 km od početka rute počinje makadam prema Vukovini. U daljini ravno ispred vas vidi se 
toranj župne crkve Pohoda B. D. Marije. Najprije makadamom, kasnije poljskim putem vozite se oko 2,5 km 
do sljedećeg asfalta. Put bi bio puno ugodniji i ljepši da povremeno ne naizlazite na divlje deponije otpada 
koje nažalost umanjuju dojam polja i prirode koja vas okružuje. 

Na 45. km od početka rute ulazite u Vukovinu počinje asfalt. 300 m dalje na Y raskrižju, pored velike, lijepo 
uređene zelene površine, skrenite lijevo cesticom uz dvorište kuća, te nakon 100 m ponovo lijevo. Prolazite 
uz drvenu kuriju Alapić iz druge polovice 18. st. Imanje u Vukovini još 1496. g. kupuje predstavnik 
mađarske obitelj Baltazar Alapić. Danas je u dijelu kurije atelier kipara Mladena Mikulina čiji radovi krase i 
veliko dvorište i park ispred kurije. 300 m dalje skrenite desno preko mostića narančaste boje te prolazom 
uz trgovinu Mercator stižete ponovo do središta Vukovine gdje ova sadržajno raznolika ruta po turopoljskim 
lugovima završava. 

Tehnički opis rute 

1. Početak rute na velikom parkiralištu u središtu naselja Vukovina preko puta veličanstvene župne 
crkve Pohoda Blažene Djevice Marije. 

2. Kuče. Prijeđite drveni most preko kanala Sava - Odra. Nakon mosta skrenite desno uz nasip, a zatim 
200 m dalje ponovo skrenite lijevo prema Rakitovcu. 

3. Prijelaz preko željezničke pruge bez rampe i svjetleće signalizacije. Potreban poseban oprez! 

4. Buševec. Raskrižje s glavnom cestom Velika Gorica - Sisak (Sisačka ulica). Potreban poseban 
oprez! 


5. Podvornica, zaselak Petkovići. Na raskrižju nakon uzbrdice na 13,6 km od početka rute skrenite 
desno u smjeru Velike Bune. Skretanje s rute C vodi ravno cestom prema Lugarnici Krušak. 

6. Na raskrižju s glavne ceste kod Velike Bune skrenite lijevo, pratite putokaz za Ključić Brdo. 

7. Oprez! Na 21,6 km od početka rute izlazite na prometniju cestu Kozjača - Mala Buna. Skrenite 
desno i nastavite nizbrdo u smjeru Šiljakovine. Skretanje s rute D vodi na vidikovac Kozjaču. 

8. Na raskrižju s autobusnom stanicom, na kraju uspona, skrenite lijevo kroz Šiljakovinu ulicom Ivana 
Šabana. 

9. Na 26. km od početka rute na raskrižju skrenite lijevo i nastavite uz nogometno igralište i dalje s 
asfaltirane na makadamsku cestu. 

10. Na 30, 8 km od početka rute na raskrižju makadamskih cesta u šumi skrenite lijevo i pratite glavnu 
makadamsku cestu. Dolazite do šumske rampe, nastavite ravno. 

11. Na 31,6 km od početka rute na prvom sljedećem raskrižju makadamskih cesta u šumi skrenite desno 
u smjeru Lukavca. 

12. Lukavec. Na raskrižju skrenite desno preko mosta i ravno cestom prema Starom gradu. 

13. Donja Lomnica. Na 36,6 km od početka rute na raskrižju kod župne crkve Sv. Tri Kralja skrenite 
desno i nastavite Stepinskom ulicom. 

14. Oprez! Na 41,3 km od početka rute prelazite glavnu, prometniju cestu Velika Gorica - Mala Buna u 
Kurilovcu. Dalje nastavite ravno, ubrzo i po makadamu, kroz polje prema Vukovini. 

Kulturno-povijesne, etnološke i prirodne vrijednosti 

• Crkva Pohoda Blažene Djevice Marije, Vukovina - Danas je jednobrodna kasnobarokno-klasicistička 
građevina s kupolom s lanternom nad brodom, zvonik je prigrađen. Crkva ima puno zavjetnih darova 
od ljudi kojima je Majka Božja Vukovinska pomogla. Najveća proštenja su: 15. kolovoza na Veliku 
Gospu, 31. svibnja Pohod B. D. Marije i 08. rujna na Malu gospu. Crkva je izvana temeljito 
obnovljena 1988. g., te sada zaista dominira krajem svom svojom veličinom i ljepotom. U interijeru 
crkve posebno plijene pažnjom vitraji i freske, te orgulje iz 1904. godine mariborskog majstora Josipa 
Brandla. Župni ured Vukovina, J.Habdelića 14, Staro Čiče, tel. 01 6230 300. 

• Kapela Sv. Fabijana i Sebastijana, Kuće - zavjetna kapela je navodno podignuta u čast svecima radi 
obrane od kuge. Vrlo lijepa historicistička građevina s početka 20. st. većih dimenzija, s glavnim 
oltarom iz 1697. g. sačuvanim iz stare kapele,sa slikom svetaca utisnutoj na koži, što je rijetkost. Sa 
strane oltara su kipovi Sv. Katarine i Sv. Barbare, a nad njime Duh Sveti i anđeo drži palmu i vijenac 
-znakove mučeništva. Župni ured Vukovina, tel. 01 6230 300. 

• Drvena kapela Sv. Ivana Krstitelja, Buševec - sagrađena je u drugoj polovici 17. st., prvobitno je 
posvećena Sv. Apostolu, a potom Sv. Ivanu Krstitelju, prema glavnome kipu na oltaru iz 1696. g. 

Oltar je ukrašen bogatom baroknom rezbarijom lišća akantusa. U kapeli je posebno vrijedan unutarnji 
prostor sa sasvim rustičnim slikarstvom sačuvanim još na svodu i zidovima. Svod je oslikan scenama 
Rastanka Apostola. Na zidovima kapele naslikani su likovi Evanđelista - Sv. Matej i Sv. Ivan na 
sjevernom, te Sv. Marko i Sv. Luka na južnom zidu. Važno je napomenuti da ovo slikarstvo spada u 
vrlo rijetko sačuvano pravo pučko slikarstvo, koje se razlikuje od onoga iz drvene crkve Sv. Barbare u 
Velikoj Mlaki. Ova je kapela, ujedno bila i uzorak za niz drvenih kapela u Turopolju i Pokuplju u 
postbaroknom razdoblju. Ključ od kapele uz najavu: Katica Detelić, Dolenec 23, Buševec, tel. 01 
6255 822. 

• Stari grad Lukavec, Lukavec - Sagrađen je između 1474. i 1479. g. radi obrane od Turaka kao 
srednjevjekovni drveni grad. Zidani grad kakav stoji danas podignut je u 18. st. Iznad ulaza s 
baroknim portalom je grb Plemenite općine Turopoljske. Svake godine na blagdan Sv. Jurja (23. 
travnja) ovdje vrijedi navratiti radi lijepe tradicionalne manifestacije i velikog jurjevskog krijesa. 


Crkva Sv. Tri Kralja, Donja Lomnica - sagrađena je 1862. g., obnovljena u historicističkim oblicima. 
Inventar je iz 18. i 19. st., 1846. g. spominju se oltari Sv. Tri Kraljeva, Sv. Bartola i Sv. Trojstva. 
Orgulje Heferer su iz 1895. g. Župni ured Donja Lomnica, tel. 01 6234 023. 



